**EVALUAREA PROIECTULUI EDUCAȚIONAL INTERDISCIPLINAR ,,MATEMATICA DE VACANȚĂ” - 2019**

**Raport de evaluare**

Prin proiectul educațional interdisciplinar ,,Matematica de vacanță” - 2019, derulat în perioada vacanței de vară a anului școlar 2018 - 2019, de la 01.07.2019 la 01.10.2019 pe portalul <http://www.didactic.ro>, la clasele V - VIII, cu echipe de lucru formate din elevi ai Liceului Tehnologic de Transport Feroviar ,,Anghel Saligny’’, structura: Școala Gimnazială ,,Sigismund Toduță’’, din clasele: a II – a, a III – a, a IV – a, a V – a, a VI – a, am realizat într-un mod mai complex activități de învățare – evaluare a cunoștințelor de matematică, de matematică aplicată în diverse domenii din cotidian și de matematică distractivă.

**Durata de lucru** la activitățile propuse a fost 01.07.2019 - 01.10.2019, prin secvențe determinate, prestabilite și prin secvențe structurate circumstanțial.

**Tipul proiectului** este de învățare constructivă, de învățare mixtă și de rezolvări de probleme, atât la activitățile de lucru față în față, cât și la activitățile de lucru online, având conotație: teoretică, experimentală, practic - aplicativă, constructivă, creativă și recreativă.

Am realizat temele propuse la termenele stabilite în proiect și pot fi caracterizate ca fiind bune și foarte bune, în raport cu obiectivele cognitive, afectiv-atitudinale și acționale, propuse.

**Caracteristici:**

- activitățile proiectului au fost subordonate realizării unor obiective concrete, stabilite de profesor și a unor obiective stabilite din proprie inițiativă a elevilor;

- elevii au realizat materiale în mod independent, în perechi și în echipe temporare de lucru și îndrumați de mine;

- au fost îmbinate cunoștințele teoretice, inter și transdisciplinare, cu activitățile experimentale și practic – aplicative și evaluative, în raport cu posibilitățile elevilor, ca provocări, îndemn la experimentare, cercetare și căutare, observații, analiză, sinteză, reflecții, formularea unor răspunsuri, rezolvarea unor probleme de matematică, de matematică aplicată în cotidian, de matematică distractivă și recreativă, activități recreativ – educative: drumeție, vizite etc.;

- ca finalitate, efortul depus la realizarea materialelor, după natura lor concretă, s-a materializat prin:

\* expunerea parțială a activităților, a lucrărilor experimentale și a materialelor realizate de către profesor și elevi în spațiul virtual al proiectului pe platforma educațională <http://www.didactic.ro>, în cuprinsul blogului [www.mathematicalvariety.blogspot.com](http://www.mathematicalvariety.blogspot.com), și în cuprinsul paginilor de pe portalul [www.facebook.com](http://www.facebook.com) : Cosma Teodora și Varietăți Matematice - Cosma Teodora;

\* rezultatele obținute de către elevi la concursul ,,Matematica de vacanță” - 2019, organizat în cadrul acestui proiect pot fi văzute în cadrul proiectului și pe blogul www. mathematicavariety.blogspot.com;

\* rezultatele obținute de către elevi la Sesiunea de referate și de comunicări științifice ,,Matematica de vacanță” - 2019, organizată în cadrul acestui proiect pot fi văzute în cadrul proiectului și pe blogul www. mathematicavariety.blogspot.com;

\* evaluarea efectelor de ordin afectiv – atitudinal, cum ar fi: autonomie, inițiativă, empatie, responsabilitate, perseverență, cooperare etc. și a unor însușiri socio – morale, cum ar fi: onestitatea, bunul – simț, nettiquete ș.a.

Ca profesor, am avut rol de organizator, coordonator, de animator, de consultant, de evaluator continuu și la finalul activităților proiectului, de a atenționa elevii referitor la unele dificultăți, de a stabili modul de încheiere a activităților și de prezentator al activităților, prin fotografii, filme și materiale electronice.

Capacitățile pe care le-am evaluat la elevi, prin: experimente, realizarea de materiale demonstrative, fișele de lucru, testele de evaluare de nivelul I și de nivelul al II - lea sunt: aplicarea cunoștințelor științifice învățate, aplicarea și distribuirea informațiilor, utilizarea corectă a bibliografiei și a altor surse de informare și de documentare, modul de a raționa logic și de a utiliza proceduri simple, de investigație și de analiză a datelor și a rezultatelor, de a măsura și de a compara rezultate, de a observa și de a alege metodele de lucru, de a sintetiza și de a organiza materiale teoretice, experimentale, demonstrative și practic-aplicativ-rezolutive, de a realiza un produs (obiecte, fișă de cunoștințe, planșă, poster, modele, machete, proiect tematic, portofolii, lucrări practic - aplicative, muncă independentă, jocuri logico-matematice, rebusuri, schițe, desene, referat, comunicare științifică etc), având conținutul matematic.

**Puncte tari:**

* Prin derularea acestui proiect am reușit să stimulez interesul elevilor pentru studiul matematicii și capacitatea lor de reflecție;
* Am stimulat dezvoltarea inteligențelor multiple și creativitatea elevilor, interesul pentru a participa la fiecare activitate, prezentând lucrări personale și ale colegilor lor;
* Am aplicat și elaborat metode noi, moderne, de lucru la activitățile cu conținut matematic, cum ar fi: material demonstrativ, fișe de lucru, portofolii, mini postere, postere, activități de matematică aplicată în cotidian și de matematică distractivă, individuale și de grup etc.;
* Am reușit să prezint în cadrul proiectului, în pagina blogului și în paginile de pe facebook, în mod parțial, activități pe care le-am realizat cu elevii;
* Am utilizat materiale variate: manuale, softuri educaționale, auxiliare didactice și resurse de pe Internet, de pe diferite site-uri în elaborarea materialelor;
* Am reușit să dezvolt pe multiple planuri personalitatea, în formare a elevilor;
* Am lucrat cu calculatorul electronic;
* Am aplicat elementele de limba română, de fizică, de chimie, de abilități practice și de educație tehnologică la realizarea de: experimente, compunerea de probleme, rezolvarea de probleme, fișe de cunoștințe, fișe de lucru, planșe, postere, desene, având conținut matematic etc.

**Puncte slabe:**

**-** Refuzul conducerii școlii de a aproba realizarea proiectului în școală în perioada vacanței de vară;

- Lipsa unui spațiu de a desfășura activitățile față în față și a elevilor în perioada 15.08.2019 – 09.09.2019;

**-** Am întâmpinat dificultăți nenumărate, stresante, pe parcursul realizării activităților, cum ar fi: refuzul de a lucra al unor elevi (deși au fost în sala de lectură a Bibliotecii Orașului Simeria), refuzul elevilor de a participa la activități experimentale, refuzul elevilor de a participa la drumeția în Parcul Dendrologic / Arboretumul Simeria și la vizitele la Fabrica de pâine ,,TITAN 99 SRL’’ – Simeria și la Întreprinderea ,,MARMOSIM SA’’ – Simeria;

- Nu am promovat mai mult proiectul și nu am propus încheierea de contracte de parteneriat.

Pentru viitor, împreună cu elevii și cu profesori colaboratori, dacă voi reuși, voi continua să derulez acest proiect educațional, valorificându-mi experiența dobândită, pentru a-l optimiza și pentru a-l contura competitiv.

Mulțumesc, pentru atenție, aprecieri și pentru sprijinul acordat, în special, portalului <http://www.didactic.ro> , pentru că a aprobat realizarea la nivel național, online, a acestui proiect, celor interesați de activitățile de pe blogul [www.mathematicalvariety.blogspot.com](http://www.mathematicalvariety.blogspot.com) și celor care au colaborat și au apreciat paginile mele de pe portalul [www.facebook.com](http://www.facebook.com) .

Simeria, 30.09.2019

Profesor fondator și coordonator, Teodora Cosma